6 Bangwe ba Bakeresete ba bogologolo ba ne ba fetoga batlhanogi mme batho bangwe ba ne ba ba latela. (Dit. 20:29, 30) Fa baaposetoloi ba ga Jesu ba ne ba sa ntse ba tshela ba ne ba ntse jaaka “thibelo” mo botlhanoging jo bo ntseng jalo, mme fa ba sena go swa, go ne ga simolola go nna le makoko a mantsi a Bokeresete jwa maaka. Gompieno mo madumeding a a ipitsang gore ke a Bokeresete go na le ditumelo tse dintsi tse di sa tsamaisaneng. Baebele e ne ya bolelela pele gore go ne go tla nna le baruti ba madumedi a a ipitsang gore ke a Bokeresete, e ba bitsa jaaka setlhopha e re ke “monna yo o se nang molao” le “morwa tshenyego . . . yo Morena Jesu o tla mo tlosang . . . a ba a mo nyeletsa ka go bonatshega ga go nna gone ga gagwe.”—2 Bathes. 2:3, 6-8.